AQShning BMTdagi doimiy vakili Yevroittifoqni Rossiyaga nisbatan sanksiyalarni bekor qilmaslikka chaqirdi

AQShning BMTdagi doimiy vakili Nikki Xeyli butunjahon tashkilotining Xavfsizlik kengashi majlisida Yevroittifoqni Rossiyaga nisbatan sanksiyalarni saqlab turishga chaqirganini ma’lum qildi, deb yozadi “RIA Novosti”.

“Ukraina — bu biz birgalikda samarali tarzda ishlagan yana bir soha. Yevroittifoq Rossiyani Ukrainadagi xatti-harakatlari uchun javobgarlikka tortishda muhim rol o‘ynadi. AQSh va Yevroittifoq Moskva Minsk kelishuvlari bo‘yicha majburiyatlarni to‘liq hurmat qilishni boshlamagunicha, sanksiyalarni kuchda saqlab turish niyatida birdam bo‘lib qolishi kerak”, — dedi u.